Zmluva o dielo
č. R_81/2013

uzavretá na základe § 536 a nasl. Obchodného zákonníka 

ČI. I.
Zmluvné strany
Zhotoviteľ:
	IVeS, organizácia pre informatiku verejnej správy
	Adresa:			041 18 Košice, Čs. armády 20
	Zastúpený:		Ing. Stanislav Blaško, riaditeľ
	Pre styk vo veci:		Ing. Judita Havasiová, vedúca ekonomického oddelenia
	Tel.; fax:			055/720 33 11; 055/720 33 99
	IČO:			00 162 957
                IČ DPH:                               SK2020762480
	Bankové spojenie: 	Štátna pokladnica
	Číslo účtu:		7000174387/8180

Objednávateľ:
	Obec Nižný Klátov, Obecný úrad
	Adresa:			044 12 Nižný Klátov, Hlavná 1
	Zastúpený:		Ing. PhDr. Marcela Jokeľová, starostka obce
	Pre styk vo veci:		Andrea Müllerová
	Tel.; fax:			055/7296033
	IČO:			00324507
	IČ DPH:			nie sme platcami DPH
	Bankové spojenie:	VÚB, a.s.
	Číslo účtu:		4721542/0200

Čl. II.
Predmet zmluvy
2.1.	Predmetom zmluvy je právo objednávateľa používať aktuálne verzie aplikačného programového vybavenia vytvoreného v organizácii IVeS (ďalej len “APV IVeS“) v súlade so zásadami a licenčnými podmienkami legálneho používania SW produktov IVeS (príloha č.2), konkrétne na:

APV IVeS, typ licencie, číslo lic.							Počet inštalácií
Konsolidácia - WINKONS, ML, 0078							1

2.2.	Súčasťou predmetu plnenia zmluvy je záväzok zhotoviteľa poskytovať objednávateľovi ročnú podporu na predmetné APV IVeS v rozsahu služieb štandardnej technickej podpory k APV IVeS (ďalej len “STP“)  – product support a software updates, vymedzených v prílohe č.2 tejto zmluvy. Služby STP poskytuje zhotoviteľ objednávateľovi od účinnosti zmluvy po dátum obnovenia služieb STP v nasledujúcom roku, kedy je možné tieto služby opätovne obnoviť v súlade s platnými zásadami a licenčnými podmienkami.
2.3.	V prípade ak predmetom zmluvy je prvotné nadobudnutie licenčného oprávnenia k APV IVeS, predmetom plnenia zmluvy je aj  poskytnutie registračného kľúča, licenčného súboru a inštalačného média s používateľskou dokumentáciou v elektronickej forme.
 
Čl. III.
Cena diela a spôsob fakturácie
3.1.	Cena diela je stanovená dohodou zmluvných strán, v súlade so zákonom NR SR č. 18/1996 Z.z. o cenách v znení neskorších predpisov a predstavuje sumu 50,00,- € bez DPH, ktorá vychádza z aktuálneho cenníka APV IVeS na základe kalkulácie, uvedenej v prílohe č.1 tejto zmluvy. K cene sa pripočíta DPH podľa platných predpisov.	
	V cene sú zahrnuté všetky náklady, súvisiace s plnením predmetu zmluvy po dobu 12 mesiacov t.j. náklady na:
•	bežnú údržbu APV v súlade s legislatívou a s ňou spojenú konzultačnú činnosť,
•	ostatné priame a režijné náklady súvisiace so zabezpečovaním služieb STP (poštovné, telefón a ďalšie náklady, súvisiace s distribúciou nových verzií APV).
3.2.	Objednávateľ uhradí dohodnutú čiastku podľa bodu 3.1 tejto zmluvy v jednej splátke resp. viacerých splátkach (podľa bodu 3.3) na základe zálohovej faktúry najneskôr do 14 dní odo dňa jej vystavenia. Po úhrade zálohovej faktúry vystaví zhotoviteľ pre objednávateľa faktúru v zákonnej lehote.
3.3.	Počas platnosti zmluvy má objednávateľ právo na nadobudnutie licenčného oprávnenia aj pre každé ďalšie APV IVeS po uhradení ročného poplatku za služby STP vo výške 30% aktuálnej ceny príslušného APV. 
3.4.	Poplatok za služby STP na každý ďalší rok predstavuje 30% z aktuálnej ceny APV v čase ich obnovenia.

Čl. IV.
Povinnosti  zhotoviteľa
4.1.	Zhotoviteľ je povinný udržiavať dielo optimalizované, funkčné v zmysle platnej legislatívy a upravovať ho v dôsledku legislatívnych zmien, pripomienok používateľov, ako aj zmien v oblasti informačných technológií.
4.2.	Prispôsobovať APV legislatívnym zmenám najneskôr ku dňu ich platnosti (za predpokladu, že boli zverejnené aspoň 14 kalendárnych dní pred ich účinnosťou) resp. k termínu predkladania požadovaných výstupov z APV (pri legislatívnych zmenách väčšieho rozsahu). 
4.3.	V rámci dohodnutej ceny vykonávať bežnú údržbu prevádzkovaného APV, t.j. odstraňovať všetky odchýlky APV od špecifikácie zadanej objednávateľom alebo popísaných činností v používateľskej dokumentácii. Doba na odstránenie reklamovaných chýb v APV je najviac 14  dní od nahlásenia objednávateľom.
4.4.	Posúdiť a po dohode zmluvných strán realizovať ďalšie pripomienky a požiadavky, ktoré vyplynú z prevádzky a z praktického používania predmetného APV.
4.5.	Priebežne a v dohodnutých termínoch do doby platnosti poskytovania služieb STP zasielať objednávateľovi bezplatne nové verzie predmetného APV a všetky zmeny dokumentácie s tým súvisiace a prerokúvať s nim prípadné pripomienky a reklamácie.
4.6.	Umožniť užívateľom APV registráciu na portáli IVeS Košice (www.ives.sk) s cieľom využívania služieb poskytovaných zhotoviteľom prostredníctvom tohto portálu.
4.7.	Nadštandardné služby STP (metodicko-konzultačné školenia u používateľa, asistenčná technická pomoc, konverzie, ...) na základe požiadavky objednávateľa poskytovať za úhradu podľa platného cenníka IVeS resp. prostredníctvom služieb servisných partnerov IVeS, ktorých kontaktné údaje budú zverejňované na portáli IVeS v časti „Servisní partneri“.
4.8.	Poskytovať používateľom APV IVeS telefonické konzultácie (hot-line) v pracovných dňoch v čase od 8.00 hod do 16.00 hod na telefónnom čísle 055/7203311 (úplný zoznam kontaktných telefónnych čísiel je uvedený na portáli IVeS).

Čl. V.
Povinnosti  objednávateľa
5.1.	Objednávateľ je povinný predmet zmluvy prevziať a uhradiť dohodnutú cenu za dielo (podľa článku III. bod 3.1 a 3.2).
5.2.	Objednávateľ je povinný dodržiavať Zásady a licenčné podmienky legálneho používania SW produktov IVeS uvedené v prílohe č. 2 tejto zmluvy.

Čl. VI.
Záruky
6.1.	Zhotoviteľ počas platnosti zmluvy sa zaväzuje:
•	garantovať funkčnosť APV po dobu platnosti zmluvy, odstraňovať prípadné závady v  odovzdanom APV,
•	po odstránení zistených chýb a otestovaní funkčnosti upraveného APV zasielať používateľom nové verzie APV, s  opisom vykonaných zmien,
•	zabezpečiť, aby zasielané nové verzie APV vykonávali v dobe odovzdania správne všetky funkcie popísané v dokumentácii,
•	informovať objednávateľa o stave dodaného APV a prípadných zistených závažných chybách.

Čl. VII.
Platnosť, zmena, zrušenie zmluvy
7.1.	Zmluva sa uzatvára na dobu neurčitú, nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia podľa platných predpisov.
7.2.	Objednávateľ uhradením dohodnutej ceny za dielo získava od zhotoviteľa právo na využívanie služieb STP pre APV uvedené v Čl. II. bodu 2.1. zmluvy. Dátum obnovy služieb STP je dohodnutý ku dňu 31.05. v bežnom roku a platí aj pre prípadné ďalšie nákupy APV IVeS. 
7.3.	Uplynutím doby poskytovania služieb STP (spravidla po 12 mesiacoch) je možné tieto služby obnoviť na ďalších 12 mesiacov. Prejavom vôle objednávateľa, aby zhotoviteľ pokračoval v ďalšom poskytovaní služieb STP bude uhradenie zálohovej faktúry vo výške 30% z aktuálnej cenníkovej ceny príslušného APV IVeS, ktorú k dátumu obnovenia služieb STP zašle zhotoviteľ objednávateľovi. Po úhrade zálohovej faktúry vystaví zhotoviteľ pre objednávateľa faktúru v zákonnej lehote.
7.4.	Na základe úhrady poplatku za služby STP pre aktualizovaný zoznam APV IVeS (čiastočná úhrada) bude uzavretá nová zmluva, ktorá nové skutočnosti zohľadní.
7.5.	 Ak objednávateľ neuhradí zaslanú zálohovú faktúru v lehote jej splatnosti, nasledujúcim kalendárnym dňom dôjde k zrušeniu platnosti a účinnosti zmluvy.
7.6.	K zrušeniu zmluvy dôjde aj písomným oznámením objednávateľa k stanovenému termínu. V takomto prípade objednávateľ nemá právo na vrátenie prípadnej alikvotnej čiastky ceny diela za predmet zmluvy.
7.7.	Zhotoviteľ môže vypovedať zmluvu: 
•	s jednomesačnou výpovednou lehotou v prípade porušenia povinností objednávateľa uvedených v bode 5.2. tejto zmluvy,
•	so 6 mesačnou výpovednou lehotou bez uvedenia dôvodu.  

Čl. VIII.
Všeobecné a záverečné ustanovenia
8.1.	Neoddeliteľnou súčasťou tejto zmluvy je príloha č. 1 – Cenová kalkulácia a zoznam používaného APV IVeS a príloha č. 2 – Zásady a licenčné podmienky legálneho používania SW produktov IVeS.
8.2.	Zmeny, doplnky k tejto zmluve, okrem prípadov uvedených v  Čl. VII. bod 7.5., musia byť vyhotovené písomne a podpísané oboma zmluvnými stranami.
8.3.	Táto zmluva sa povinne zverejňuje v súlade so zákonom č.546/2010 Z.z., ktorým sa dopĺňa zákon č.40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
8.4.	Zmluvné strany súhlasia so zverejnením tejto zmluvy v plnom rozsahu podľa platných predpisov.
8.5.	Na túto zmluvu sa v prípadoch, ktoré nerieši, v plnom rozsahu vzťahuje Obchodný zákonník.
8.6.	Zmluva je predložená v dvoch rovnopisoch, z ktorých po jednom obdrží každá zmluvná strana.

V Nižnom Klátove, 24.5.2013.					V Košiciach, dňa . . . . . . . . . . . . . . . . 

_____________________________					_____________________________
        Ing. PhDr. Marcela Jokeľová						Ing. Stanislav Blaško
               starostka obce							       riaditeľ IVeS

Príloha č. 1	

Cenová kalkulácia a zoznam používaného APV IVeS

A. Licenčné oprávnenia k APV IVeS / Nákup nových licencií APV IVeS

Názov APV	Typ licencie	Počet inštalácií APV	Jednotková cena bez DPH	Celkom bez DPH	
Poznámka	
WINKONS	ML	1	166,67	0,00	NL	
						
Spolu				0,00		
						
A. Cena bez DPH				0,00		

B. Služby technickej podpory (STP) k APV IVeS

Názov APV	Typ licencie	Počet inštalácií APV	Jednotková cena bez DPH	Celkom bez DPH	
Poznámka	
WINKONS	ML	1	50,00	50,00	NL	
						
Spolu				50,00		
						
B. Cena bez DPH				50,00		

C. Sumarizačná tabuľka ku cenovej kalkulácii
Položka		€ bez DPH	DPH 20 %	€ s DPH	
A. Nákup nových licencií		0,00	0,00	0,00	
B. Služby technickej podpory (STP) 		50,00	10,00	60,00	
SPOLU k úhrade		50,00	10,00	60,00	

Vysvetlivky:
NL – nákup licencie (poplatok za STP je súčasťou ceny za licenciu)

Typ licencie:
SL – SINGLE licencia
ML – MULTI licencia